မုသာဝါဒ

မုသာဝါဒ သည် သူတစ်ပါးအကျိုးစီးပွား ပျက်စီးအောင် ကိုယ်ဖြင့်သော်လည်းကောင်း၊ နှုတ်ဖြင့်သော်လည်းကောင်း လိမ်လည်လှည့်ဖြားမှု ဖြစ်သည်။

ကျူးလွန်ခြင်း၏ ဆိုးကျိုးများ
မုသာဝါဒကံကို ကျူးလွန်သောသူသည် သေလွန်သောအခါ အောက်ပါဆိုးကျိုးများကို ခံစားရသည်။

(၁) အပါယ်ဘုံသို့ရောက်ရခြင်း၊

(၂) မျက်စိ၊ နား စသော ဣန္ဒြေများ မကြည်လင်ခြင်း၊

(၃) စကားမပီခြင်း၊ ပလုံးမထွေးပြောဆိုတတ်ခြင်း၊

(၄) သွားမညီခြင်း၊

(၅) ပါးစပ်အနံ့ပုပ်ခြင်း၊

(၆) အသားအရေ မစိုပြေဘဲ မွဲခြောက်ခြင်း၊

(၇) ကိုယ်ခန္ဓာအချိုးအစား မကျခြင်း၊

(၈) သူတစ်ပါးအပေါ် ဩဇာအာဏာ မညောင်းခြင်း၊

(၉) စိတ်ကြည်လင်မှု မရှိခြင်း။

စောင့်ထိန်းခြင်း၏ ကောင်းကျိုးများ
မကျူးလွန်အောင် စောင့်ထိန်းသောသူသည် သုဂတိဘုံသို့ လားရသည်။ အထက်တွင် ဖော်ပြခဲ့သည့် ဆိုးကျိုးတို့၏ ဆန့်ကျင်ဘက် ချမ်းသာသုခများ ခံစားရသည်။

ကိုးကား

ဗုဒ္ဓဘာသာ